Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 52/13/3309	Trenčín, 27.11.2014
EEČ : 2-28-247-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.3.2013, spisová značka 2 Pv 52/13/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 25.11.2012 v čase asi o 04.00 hod. v obci Drietoma pred zábavným podnikom „Kaštieľ“ fyzicky napadol poškodeného XXXXX, nar. XXXXX, trvala bytom XXXXX a to tak, že k nemu pristúpil , chytil ho za bundu a udrel ho do tváre asi 8 krát, následkom čoho spadol na zem, čím mu spôsobil zmliaždenie a krvný výron v oblasti nosa, zmliaždenie tváre, perforáciu bubienkov oboch uší, zlomeninu zubov 11,21,24 a 25, tržnú ranu na hornej pery a v dôsledku uvedených zranení bol poškodený  obmedzený v príjme potravy asi po dobu 14 dní, kedy mohol konzumovať iba tekutú stravu pre výrazné bolesti zubov.

Uznesením prokurátora Okresnej prokuratúry XXXXX zo dňa 11.3.2013, spisová značka 2 Pv 52/13/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry XXXXX uznesením sp. zn. 2Pv 52/13/3309-9 zo dňa 11.03.2013 podmienečne zastavil trestné stíhanie proti obvinenému XXXXX  pre prečin výtržníctvo podľa § 364 ods.1 písm. a) Tr. zákona a iné na tom skutkovom základe, že
dňa 25.11.2012 v čase asi o 04.00 hod. v obci Drietoma pred zábavným podnikom „Kaštieľ“ fyzicky napadol poškodeného XXXXX, nar. XXXXX, trvala bytom XXXXX a to tak, že k nemu pristúpil , chytil ho za bundu a udrel ho do tváre asi 8 krát, následkom čoho spadol na zem, čím mu spôsobil zmliaždenie a krvný výron v oblasti nosa, zmliaždenie tváre, perforáciu bubienkov oboch uší, zlomeninu zubov 11,21,24 a 25, tržnú ranu na hornej pery a v dôsledku uvedených zranení bol poškodený  obmedzený v príjme potravy asi po dobu 14 dní, kedy mohol konzumovať iba tekutú stravu pre výrazné bolesti zubov.

Predmetným uznesením bola obvinenému určená podľa § 216 odsek 2 Trestného poriadku skúšobná doba v trvaní 18 /osemnásť/mesiacov. Zároveň mu v zmysle § 216 ods.3 Tr. poriadku bola  uložená  povinnosť v skúšobnej dobe uhradiť poškodenému škodu v celkovej výške 1500 Eur. Rozhodnutie nadobudlo právoplatnosť dňa 11.03.2013.

Za účelom posúdenia správania obvineného v skúšobnej dobe boli na jeho osobu vyžiadané viaceré správy.

    	 Zo správy z Okresného riaditeľstva Policajného zboru, Odbor kriminálnej polície XXXXX vyplýva, že voči obvinenému nebolo vedené v sledovanom období t.j. od 21.03.2013 do 21.09.2014 trestné stíhanie. Podľa správy o povesti z Obecného úradu Drietoma zo strany občanov neboli  v súvislosti s jeho správaním  na menovaného podávané žiadne sťažnosti. Zo správy z Obvodného oddelenia PZ XXXXX a Okresného úradu XXXXX vyplýva, že obvinený sa dňa 07.07.2013 dopustil priestupku proti občianskemu spolunažívaniu podľa § 49 ods.1 písm. d) zák. č.372/1990 Zb. o priestupkoch v znení neskorších predpisov pre skutok, ktorý sa stal dňa 07.07.2013 v čase o 00.05 hod.  počas Country festu v obci Chocolná – Velčice, keď po predchádzajúcej výmene názorov povedal XXXXX XXXXX XXXXX „ Ty kokot jebnuty“ a ďalšie nevhodné slová, v dôsledku čoho  XXXXX dal facku XXXXX a potom sa začali vzájomne fyzicky napádať XXXXX, XXXXX, XXXXX a XXXXX, pričom XXXXX bolo spôsobené zranenie a to, udretie ľavej časti  tváre a časti pravej hlavy s dobou liečenia od 07.07.2013 do 15.07.2013, XXXXX tržnozmliaždená  rana na ľavom obočí, bez PN a XXXXX roztrhol tričko XXXXX, čím mu spôsobil škodu vo výške 4,95 Eur.

Podľa vyjadrenia poškodeného XXXXX, obvinený mu zaplatil škodu vo výške 1500 Eur v celom rozsahu, k zaplateniu ktorej bol obvinený zaviazaný uznesením prokurátora o podmienečnom zastavení trestného stíhania.

Vzhľadom na priebeh skutku, ktorý sa odohral dňa 07.07.2013 nepovažujem uvedenú skutočnosť za natoľko závažnú a zakladajúcu dôvod pre  neosvedčenie  obvineného XXXXX v skúšobnej dobe podmienečného zastavenia trestného stíhania.

        	  Vzhľadom na vyššieuvedené bolo potrebné rozhodnúť tak, že obvinený XXXXX  sa v zmysle § 217 odsek 1 Trestného poriadku počas skúšobnej doby osvedčil a v jeho trestnom stíhaní sa nebude pokračovať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka